36-toji KUOPA — CLEVELAND, OHIO 


Moterų Sąjungos 36-toji kuopa įsteigta 1930 m. sausio 18 d., S. Grei- 
čienės pastangomis ir P. Staupienės pagelba, 

Pirmame susirinkime prisirašė 16 narių. Valdybą sudarė sekančios: 
pirm. S. Greičienė, vicepirm. A. Navickienė, protokolo rašt. F. Laurinai- 
tienė, fin. rašt. P. Kundrotienė, ižd. P. Staupienė ir dvasios vadas kun. 
A. Karužinskis. 

Vėliau kuopai pirmininkavo: K, Magilienė, A. Luizienė, J. Salasevi- 
čienė, A. Navickienė, U. Šukienė, U. Katkauskienė, O. Jobubaitienė, O. 
Juškienė, O. Mikelionienė. 

Ilgametės, daugiausiai kuopai pasidarbavusios naiės: Kotryna Magi- 
lienė (veikia 33 metai). Sally Miliauskienė (finansų pareigose 14 metų), 
U. Katkauskienė, U. Sadauskienė, O. Juškienė, O. Mikelionienė. 

Savo laiku per kelioliką metų darbavosi A. Navickienė, J. Salasevi- 
čienė ir N. Nemanienė. Kiek leidžia sveikata ir laikas dirba Lencevičienė, 
Maslauskienė, U. Vaškienė ir kitos. 

Turime kelioliką narių atvykusių iš Vokietijos: S. Stasienė, E. Bridžiu- 
vienė, E. Mikšienė, A. Baranauskienė, O. Mikoliūnienė, S. Laniauskienė 
ir kitos. 

Netekome keletos ilgamečių veikėjų (mirusios): P. Kundrotienė (fin. 
rašt. pareigas ėjusi 17 metų), M. Cicėnienė (buvo pirm. 10 metų), P. 
Staupienė, buvusi padėjėja organizuojant 36-tąją kuopą ir visa širdimi 
dirbusi kuopos gerovei ir jos ugdymui, 


Moterų Sąjungos 36-toji Kuopa, Cleveland, O., minint kuopos 30 metų sukaktį 

Kuopos veikimo eiga: vaidinimai, koncertai, bankietai, piknikai, šei- 
myniški išvažiavimai, rankdarbių kursai, kortavimo vakarai, šokiai, liote- 
rijos, dirbta parapijos bazaruose ir kituose parapijos parengimuose. 1933 
m. suorganizuota Jaunamečių skyrius. Organizavo F. Vaičiūnienė ir S. 
Greičienė, globojo U. Šukienė ir K. Magilienė. Paskutiniu laiku turėjome 
kuopos narių chorą, kuris savo dainelėmis pagrąžindavo kuopos parengi- 
mus. Chorą mokino K. Staupas. 


Kuopa dalyvavo Didžiojo Lietuvos Kunigaikščio Vytauto 500 metų 
mirties sukakties minėjimo iškilmėse. Priklauso Kultūrinio Darželio Są- 
jungai, kurioj turi garbės narės laipsnį. Kiekvieną metą kuopa aukoja 
stambias aukas parapijos statybos fondui. Bažnyčios prieangyje kuopa 
įrengė altorėlį Marijos Nepaliaujančios Pagelbos garbei, kur nuolatos ži- 
ba lemputės. Bažnyčioje, kitam Marijos Nepaliaujančios Pagelbos balto 
marmuro altoriui įsigyti kuopa sumokėjo 5,000 dolerių. Pasaulinio karo 
laiku 1944 m., mūsų kuopa kartu su 26 kuopa nupirko Raudonajam Kry- 
žiui ,„ station wagon-ambulance“ sužeistiems kareiviams. Raudonajam 
Kryžiui auka 200 dol. Pasaulinio karo laiku nuo 1941 m. iki 1945 m. po visą 
Ameriką buvo pardavinėjama „War Bonds“ (Karo „Bonai“). Iš mūsų kuo- 
pos narių „bonus“ pardavinėjo K. Magilienė, M. Cicėnienė ir U. Sadaus- 
kienė. Romos kunigų seminarijai auka 100 dol. Kultūrinio Darželio Fondui 
50 dol. Kuopa prisidėjo prie organizavimo BALFo skyriaus Clevelande. 


Į Vokietiją lietuviams tremtiniams šelpti kuopa rinko ir siuntė dra- 
bužius. Šiluvos Dievo Motinos Koplyčiai Washingtone aukota 25 dol., mū- 
sų parapijos mokyklai 1,000 dol. Turime įsigijusios globėjos Marijos Nepa- 
liaujančios Pagelbos vėliavą-karūną. 1944 m. kuopa nupirko žemės skly- 
pą ir pavedė parapijai. Dabar ant tos žemės randasi parapijos bažnyčia. 


1963 m. S. Stasienės iniciatyva suorganizuota Jaunamečių berniukų 
giesmininkų choras. Kuopa yra choro globėja. Giedojimo mokina par. 
vargonininkė R. Brazaitienė. Dėl vietos stokos čia neįmanoma suminėti 
visų aukų ir visų narių, kurios ėjo skirtingas valdybos pareigas. 


Dabartinės kuopos valdybos sąstatas yra: pirm. S. Stasienė, vicepirm. 
A. Petraitienė, II vicepirm. V. Vaškienė, prot. rašt. A. Barzdukienė, fin. 
rašt. S. Miliauskienė, ižd. M. Žilinskienė, iždo globėjos O. Juškienė ir V. 
Katkauskienė, vėliavos-karūnos globėjos O. Mikelionienė ir V. Vaškienė, 
dvasios vadas gerb. kun. Juozas Angelaitis. 


